
ПРАВИЛА ЗА РАБОТА С ПОДПИСКАТА

1. Всеки от събиращите подписи подписва декларация за неразгласяване на лични данни в два екземпляра, в която вписва трите си имена, ЕГН и адрес, и се подписва. Един екземпляр от декларацията остава в папката с подписката и един се предава на инициативния комитет при получаване на папката. 
2. В подписката не могат да се включват лица под 18 г. 
3. В подписката се вписват:
- трите имена на лицето /според документа за самоличност/; 
- ЕГН /според документа за самоличност/; 
- постоянен/настоящ адрес /в графа адрес се изписва пълният адрес на лицето, не само населеното място/;
- подпис. 
Тази данни са задължителни за попълване съгласно чл. 49, ал. 3 от Закона за пряко участие на гражданите в държавната власт и местното самоуправление. 
Добре е да се уверите, че данните са попълнени коректно, за да е валиден съответния глас.
В графа "забележки"/попълва се по изключение/ се вписват данните на придружителя, ако лицето е с физически или зрителни увреждания и има нужда от помощ при изразяване на волята си. 
4. Подписката да не се оставя без наблюдение, никой друг няма право да я разглежда, да си записва данни от нея, както и да прави копия. 
5. Всеки може да се подписва само веднъж. Подписката подлежи на проверка от компетентните за целта органи. Ако при проверката се открият два или повече подписи от едно и също лице, те ще бъдат анулирани. 
6. Първата графа от подписката „№“ и пореден номер на страницата „page“ долу вдясно не се попълва.
7. Събраните листи от подписката се предават регулярно на човека за връзка от  инициативния комитет. 
8. За допълнителни въпроси относно подписката, моля да се свържете с инициативен комитет „За Павликени“ на телефон ...................., .......................... 
www.facebook.com/zapavlikeni/; email   zapavlikeni@yahoo.com

